ലവ് രാജ് സിംഗ് ധർമ്മശക്തി

ഏറ്റവും കൂടുതൽ തവണ (ഏഴ് തവണ) എവറസ്റ്റ് കൊടുമുടി കീഴടക്കിയ ഇന്ത്യൻ പർവതാരോഹകനാണ് ലവ് രാജ് സിംഗ് ധർമ്മശക്തി. ഉത്തരാഖണ്ഡ് സംസ്ഥാനത്തിലെ കുമയോൺ ഹിമാലയയിലെ ബോണ സ്വദേശിയാണ്.    

പർവ്വതാരോഹണം
ഉത്തർപ്രദേശ് ടൂറിസം ഓഫീസിൽ സ്പെഷ്യൽ ഡ്യൂട്ടിയിൽ  ജോലി ചെയ്തിരുന്ന 1990 ൽ നെഹ്‌റു ഇൻസ്റ്റിറ്റ്യൂട്ട് ഓഫ് മൗണ്ടനീയറിങ്ങിൽ (എൻ‌ഐ‌എം) നിന്ന് ബേസിക് മൗണ്ടനീയറിങ്, അഡ്വാൻസ്ഡ്  മൗണ്ടനീയറിങ് കോഴ്സുകൾ പൂർത്തിയാക്കി. രക്ഷാപ്രവർത്തനത്തിൽ പ്രത്യേക പരിശീലനവും നേടി. ലഖ്‌നൗവിൽ നിന്നുള്ള ഒരു പർവതാരോഹണ സംഘത്തിന്റെ ഭാഗമായി 1989 ൽ ധർമ്മശക്തി  6861 മീറ്റർ ഉയരമുള്ള നന്ദ കോട്ട് കൊടുമുടി കയറി. 1992 ൽ 7516 മീറ്റർ ഉയരമുള്ള   ലഡാക്കിലെ മാമോസ്റ്റോംഗ് കംഗ്രി, 6236 മീറ്റർ ഉയരമുള്ള നന്ദ ഭാനെർ എന്നീ കൊടുമുടികൾ കീഴടക്കി. 1997 ൽ 6309 മീറ്റർ ഉയരമുള്ള നന്ദ ഗുണ്ടി കൊടുമുടി കീഴടക്കി. 2012 ൽ ബി‌എസ്‌എഫ് ടീമിനൊപ്പം 8586 ഉയരമുള്ള കാഞ്ചൻ‌ജംഗ കൊടുമുടി കീഴടക്കി. 2012 ജൂൺ വരെ അദ്ദേഹം 38 ഓളം കൊടുമുടികൾ കയറി.

എവറസ്റ്റ് ദൗത്യം
 തവണ  വർഷം  പര്യവേക്ഷണ സംഘംഒന്നാം തവണ 19981998 സ്വാതന്ത്ര്യ സുവർണ്ണ ജൂബിലി എവറസ്റ്റ് പര്യവേഷണംരണ്ടാം തവണ 20062006 ബോർഡർ സെക്യൂരിറ്റി ഫോഴ്സ്(ബി എസ് എഫ്) എവറസ്റ്റ് പര്യവേഷണംമൂന്നാം തവണ20092009 നെഹ്‌റു ഇൻസ്റ്റിറ്റ്യൂട്ട് ഓഫ് മൗണ്ടൈനീറിങ് എവറസ്റ്റ് പര്യവേഷണംനാലാം തവണ20122012 ഇക്കോ എവറസ്റ്റ് പര്യവേഷണംഅഞ്ചാം തവണ 2013 2013ആറാം തവണ 20172017 ഏഷ്യൻ ട്രെക്കിങ്ങ് ONGC എക്കോ എവറസ്റ്റ് പര്യവേഷണംഏഴാം തവണ 20182018 ബോർഡർ സെക്യൂരിറ്റി ഫോഴ്സ്(ബി എസ് എഫ്) എവറസ്റ്റ് പര്യവേഷണം

ബഹുമതികൾ 
2003 - പർവതാരോഹണത്തിലെ മികച്ച നേട്ടത്തിന് ഇന്ത്യൻ പ്രധാനമന്ത്രിയുടെ ടെൻസിങ് നോർഗേ ദേശീയ സാഹസിക അവാർഡ്
2003 - ഐ‌എം‌എഫ് സംഘടിപ്പിച്ച എവറസ്റ്റിന്റെ ഗോൾഡൻ ജൂബിലി ആഘോഷങ്ങൾക്ക് സർ എഡ്മണ്ട് ഹിലരി അവാർഡ്
2003 2006 & 2018 - ബി‌എസ്‌എഫിലെ മികച്ച പ്രകടനത്തിന് ഡയറക്ടർ ജനറൽ ബി‌എസ്‌എഫ് ഡി‌ജി‌സി‌ആർ (ഡയറക്ടർ ജനറലിന്റെ അഭിനന്ദന നിയമം) അവാർഡ്
2006 - എവറസ്റ്റ് ഉച്ചകോടിക്ക് ശേഷം കേന്ദ്ര ആഭ്യന്തരമന്ത്രിയുടെ മെമന്റോ
2009 - ഇന്ത്യൻ പർവതാരോഹണ ഫൗണ്ടേഷൻ പർവതാരോഹണത്തിലെ മികവിന് സ്വർണ്ണ മെഡൽ
2014 - പത്മശ്രീ  
ഇന്ത്യൻ പർവതാരോഹണ ഫൗണ്ടേഷന്റെ  സ്ഥിരം അംഗത്വം നൽകി ആദരിച്ചു
നേപ്പാൾ സർക്കാർ ഉത്തരേന്ത്യയിലെ ടൂറിസം അംബാസഡറായി നിയമിച്ചു. 

 സ്വകാര്യജീവിതം  
ദില്ലി സ്വദേശിനിയായ റീന കൗശൽ ആണ് ഭാര്യ.ഇവരും ഒരു പർവതാരോഹകയാണ്. 2009 ൽ 8 വനിതകളുടെ കാസ്‌പെർസ്‌കി കോമൺ‌വെൽത്ത് അന്റാർട്ടിക്ക പര്യവേഷണത്തിന്റെ  ഭാഗമായി ദക്ഷിണധ്രുവത്തിലെ അന്റാർട്ടിക്കയുടെ തീരത്ത് സ്കീയിങ് നടത്തിയ ആദ്യത്തെ ഇന്ത്യൻ വനിത എന്ന റെക്കോർഡ് നേട്ടത്തിന് ഉടമയാണ് ഇവർ.    

കൂടുതൽ കാണുക
എവറസ്റ്റ് കൊടുമുടി കീഴടക്കിയ ഇന്ത്യക്കാർ

 അവലംബം 

വർഗ്ഗം:എവറസ്റ്റ് കീഴടക്കിയവർ
വർഗ്ഗം:പർവ്വതാരോഹകർ
വർഗ്ഗം:ഇന്ത്യൻ പർവതാരോഹകർ